PDI วิ่งแรง 4.67% นิวไฮในรอบ 7 ปี ลุ้นกำไร 2H60 โตต่อเนื่อง
PDI วิ่งแรง 4.67% นิวไฮในรอบ 7 ปี ล่าสุด ณ เวลา 15.32 น. อยู่ที่ระดับ 28 บาท บวก 1.25 บาท หรือ 4.67% ด้วยมูลค่าซื้อขาย 94.71 ล้านบาท ด้าน โบรกฯ คาดกำไร 2H60 โตต่อเนื่อง หลังรายได้ขายสังกะสีเพิ่ม-เริ่มรับรู้รายได้โซลาร์ฟาร์ม 6 แห่ง กำลังผลิตรวม 30 MW
24 ต.ค. 2560

ผู้สื่อข่าวรายงานว่า บริษัท ผาแดงอินดัสทรี จำกัด (มหาชน) หรือ PDI ล่าสุด ณ เวลา 15.32 น. อยู่ที่ระดับ 28 บาท บวก 1.25 บาท หรือ 4.67% ด้วยมูลค่าซื้อขาย 94.71 ล้านบาท ขณะที่ดัชนีตลาดหุ้นโดยรวมบวก 0.45%

โดยราคาหุ้นปรับตัวสูงสุดในรอบ 7 ปี นับตั้งแต่หุ้นปรับตัวขึ้นไปทดสอบระดับ 29 บาท เมื่อวันที่ 10 พ.ย.53
ขณะที่ บล.โกลเบล็ก ระบุในบทวิเคราะห์คาดว่าผลการดำเนินงานในช่วงครึ่งหลังปี 60 มีแนวโน้มเติบโตโดดเด่นต่อเนื่องจากรายได้ในการขายสังกะสี และเริ่มรับรู้รายได้จากหลังปิดดีลซื้อโซลาร์ฟาร์ม 6 แห่ง กำลังผลิตรวม 30 MW เมื่อปลายเดือนส.ค.ส่งผลให้มีโรงไฟฟ้าโซลาร์ฟาร์มในภูมิภาคเอเชียรวม 50 MW (เป้า 200 MW ภายใน 3 ปีข้างหน้า)
รวมถึงผลการดำเนินงานปี 61 มีโอกาสลดลงหลังสต๊อกสังกะสีหมดไป และการปรับโครงสร้างธุรกิจใหม่ยังอยู่ในช่วงเริ่มต้น